Λούις Γκόσετ τζούνιορ

Ο Λούις Κάμερον Γκόσετ τζούνιορ (αγγλ. Louis Cameron Gossett Jr., 27 Μαΐου 1936 – 29 Μαρτίου 2024) ήταν Αμερικανός ηθοποιός του κινηματογράφου, του θεάτρου και της τηλεοράσεως.

Ξεκίνησε από το θέατρο, πρωτοεμφανιζόμενος στη σκηνή σε ηλικία 17 ετών. Λίγο αργότερα πέρασε με επιτυχία μια οντισιόν για το θεατρικό έργο Take a Giant Step, μετά από το οποίο καθιερώθηκε ως πρωταγωνιστής σε έργα του Μπρόντγουεϊ με καλλιτεχνική επιτυχία, όπως το Ένα σταφύλι στον ήλιο (1959). Το 1977 ο Γκόσετ έπαιξε στη δημοφιλή τηλεοπτική ιστορική μίνι σειρά Ρίζες, για την οποία βραβεύθηκε με Βραβεία Έμμυ.

Από εκεί και πέρα άρχισε να ερμηνεύει ρόλους και σε κινηματογραφικές ταινίες, με έναν κυρίως ρόλο του να «εκτοξεύει» τη φήμη του: ήταν ο ρόλος του λοχία Πεζοναυτών Έμιλ Φόλ(ε)υ το 1982 στην ταινία Ιπτάμενος και τζέντλεμαν, για τον οποίο κέρδισε Βραβείο «Όσκαρ» Β΄ Ανδρικού Ρόλου, το πρώτο τέτοιο «Όσκαρ» που κέρδισε ποτέ Αφροαμερικανός ηθοποιός. Απέσπασε επίσης αρκετές υποψηφιότητες για Βραβείο Έμμυ, μέχρι και το 2019, ενώ τιμήθηκε δύο φορές και με Χρυσή Σφαίρα. Στις ΗΠΑ ήταν γνωστός και για τον ρόλο του σμηνάρχου Τσάπυ Σίνκλαιρ στη σειρά ταινιών Ατσαλένιος αετός (Iron Eagle, 1986-1995). Μερικες άλλες ταινίες του που ξεχώρισαν ήταν Ο ντετέκτιβ του Σαν Φρανσίσκο του Στιούαρτ Ρόζενμπεργκ (1974), Ο βυθός (1977) του Πήτερ Γέιτς και Ο εχθρός μου (1985) του Βόλφγκανγκ Πέτερσεν. Είχε επίσης παίξει στην περίφημη τηλεοπτική σειρά γουέστερν Μπονάντσα το 1971 και πολύ αργότερα στο Boardwalk Empire.

 Βιογραφικά στοιχεία 
Ο Γκόσετ γεννήθηκε στο Κόνυ Άιλαντ του Μπρούκλιν, στη Νέα Υόρκη. Γονείς του ήταν η Χέλεν, νοσοκόμα, και ο Λούις Γκόσετ, αχθοφόρος. Το παιδί φοίτησε στο Γυμνάσιο «Αβραάμ Λίνκολν» του Μπρούκλιν και «κόλλησε» πολιομυελίτιδα σε νεαρή ηλικία. Πρωτοεμφανίσθηκε στη σκηνή σε μια σχολική παράσταση του έργου Δεν θα τα πάρεις μαζί σου σε ηλικία 17 ετών, καθώς ένας τραυματισμός στο παιχνίδι τον έκανε να πάρει την απόφαση να εγγραφεί σε ένα μάθημα θεάτρου. Τότε ο καθηγητής του τον ενεθάρρυνε να συμμετέχει σε ακροάσεις («οντισιόν») για ρόλους στο Μπρόντγουεϊ και έτσι το ίδιο έτος εξασφάλισε έναν ρόλο στο Take a Giant Step το 1953. Το έργο ανέβηκε για 76 παραστάσεις, από τον Σεπτέμβριο έως τα τέλη Νοεμβρίου και επιλέχθηκε ως ένα από τα δέκα καλύτερα έργα του 1953 από τους New York Times. Αλλά και ειδικά ο Γκόσετ κέρδισε το Βραβείο Ντόναλντσον για τον «καλύτερο πρωτοεμφανιζόμενο της χρονιάς». 

Κατόπιν σπούδασε στο Πανεπιστήμιο της Νέας Υόρκης, αρνούμενος μια αθλητική υποτροφία από άλλο πανεπιστήμιο.Pfefferman, Naomi: «Louis Gossett Jr. to Give Shul Inaugural Ball Toast» , The Jewish Journal of Greater Los Angeles, January 15, 2009. Accessed September 23, 2009. 

 Προσωπική ζωή 
Ο Γκόσετ νυμφεύθηκε τρεις φορές στη ζωή του και απέκτησε ένα φυσικό τέκνο και ένα υιοθετημένο Ο πρώτος γάμος του, με τη Χάτι Γκλάσκοου (Hattie Glascoe), ήταν σύντομος και ακυρώθηκε. Ο δεύτερος, με την Κριστίνα Μανγκόσιν (Christina Mangosing), τελέσθηκε στις 21 Αυγούστου 1973 και ο γιος τους Σάτι γεννήθηκε το 1974, αλλά το ζεύγος χώρισε το 1975. Ο τρίτος γάμος του, με τη νικήτρια του σόου Star Search Σύντι Τζέιμς-Ρης (Cyndi James-Reese), τελέσθηκε ανήμερα τα Χριστούγεννα του 1987. Μαζί υιοθέτησαν ένα αγόρι δέκα ετών, τον Σαρών. Και αυτός ο τελευταίος γάμος του Γκόσετ κατέληξε το 1992 σε διαζύγιο. Ο Λούις Γκόσετ τζούνιορ ήταν πρώτος εξάδελφος του πολύ νεότερου ηθοποιού Ρόμπερτ Γκόσετ.

Στις 9 Φεβρουαρίου 2010 ο Γκόσετ ανεκοίνωσε ότι έπασχε από καρκίνο του προστάτη, προσθέτοντας ωστόσο ότι η ασθένεια ανιχνεύθηκε σε πρώιμο στάδιο και προσδοκούσε να ιαθεί. Στα τέλη Δεκεμβρίου του 2020 νοσηλεύθηκε στην Τζόρτζια με COVID-19.

Ο Λούις Γκόσετ τζούνιορ πέθανε σε ένα κέντρο αποκαταστάσεως στη Σάντα Μόνικα (Καλιφόρνια), σε ηλικία 87 ετών.

Φιλμογραφία
 Έτος Τίτλος Ρόλος Σημειώσεις1961Ένα σταφύλι στον ήλιοΤζωρτζ Μέρτσισον1969The BushbabyΤέμπο1970The LandlordΚόπη1971Skin GameΤζέισον Ο'΄Ρουρκ1972Ταξίδια με τη θεία μουΖάκαρυ / «Γουόρντσγουορθ»1973The Fuzz BrothersΦράνσις Φαζ1973Ο ντετέκτιβ του Σαν Φρανσίσκοεπιθεωρητής Τζέιμς Λάριμορ1974The White DawnPortagee1976The River Nigerδρ. Ντάντλεϋ Στάντον1976J. D.'s Revengeαιδεσιμότατος Ελάιτζα Μπλις1977Ο βυθόςΑνρί Κλος1977The ChoirboysΚάλβιν Μοτς1980It Rained All Night the Day I LeftΛήο Γκαρσία1982Ιπτάμενος και τζέντλεμανλοχίας Έμιλ Φόλεϋ1983Τα σαγόνια του καρχαρία Νο 3Κάλβιν Μπουσάρ τριδιάστατη ταινία1984Βρες το και πάρ' τοΣέντσουρυ1984The GuardianΤζων Μακ1985Ο εχθρός μουΤζερίμπα («Τζέρυ») Σίγκαν1986Ατσαλένιος αετόςσμήναρχος Τσαρλς «Τσάπυ» Σίνκλαιρ1986FirewalkerΛήο Πόρτερ σε «δίδυμο» με τον Τσακ Νόρις1987Οι απειθάρχητοιΤζέικ Φίλιπς1987A Gathering of Old MenΜάθουτηλεταινία1988Ατσαλένιος αετός 2σμήναρχος Τσαρλς «Τσάπυ» Σίνκλαιρ1989Ο Τιμωρόςντετέκτιβ Τζέικ Μπέρκοβιτς1991Cover Upαρχηγός της CIA Λου Τζάκσον1991Γεννημένοι κομάντοςΝτην Πάρκερ1992Ατσαλένιος αετός 3ταξίαρχος αεροπορίας Τσαρλς «Τσάπυ» Σίνκλαιρ1992Το μεγάλο κόλποΡόυ Πάλμερ («Χάνυ Ρόυ»)1993Monolithλοχαγός Μακκάντλες1994FlashfireΜπεν Ντούραντ1994Οι αχτύπητοι (Blue Chips)πατήρ Ντώκινςμη αναγραφόμενος στους τίτλους της ταινίας1994Ένας άντρας στην Αφρικήκαθηγητής Σαμ Αντεκούνλε1994Curse of the Starving ClassΈλις1995Ατσαλένιος αετός 4Τσαρλς «Τσάπυ» Σίνκλαιρ, ταξίαρχος αεροπορίας ε.α.βγήκε κατευθείαν σε βιντεοκασέτα1996ManaguaΠωλ1997Wall That Healsαφηγητήςντοκιμαντέρ1997Bram Stoker's Legend of the MummyΚόρμπεκ1999Terminal CountdownΜόργκαν2000The HighwaymanΦιλ Μπίσοπ2002Deceivedσυνταγματάρχης Ντέιβιντ Γκάρετβγήκε κατευθείαν σε βιντεοκασέτα2005WindowΡαλφ Στάνλεϋμικρού μήκουςPart of African American Short Films2005Left Behind: World at WarΠρόεδρος Τζέραλντ Φίτζχιου2006All InΚαπς2006Club Soda'Ντοκ'2007Daddy's Little GirlsΓουίλυ2007Coverντετέκτιβ Χικς2008The Perfect GameΚουλ Πάπα Μπελ2008ΝτέλγκοΖανφωνή (η ταινία είναι κινούμενων σχεδίων)2009Dog Jackο Τζεντ σε μεγάλη ηλικία2009Shannon's RainbowΜαξ Ντόνοβαν2009The Least Among YouΣάμιουελ Μπέντον2010Smittyκ. Σμιθ2010Why Did I Get Married Too?Πόρτερ2011The Grace CardΤζωρτζ Ράιτ2011A Fonder HeartΓκλεν2011The LampThe Genie2012The Undershepherdεπίσκοπος Ρέντφορντ2014A Fighting Man«Κάμπυ»2014The DependablesΛου Τζόουνς2015Boiling Potντετέκτιβ Χάβεν2017Undercover Grandpaμητέρα2017Double Play«Κόκο»2017Breaking BrooklynΜάιλς Μπράυαντ2019Foster BoyJudge2019The CubanΛούις Γκαρσία2019SupervizedΠεντλ2021Not to Forgetπάστορας Τζων2022Three MonthsΜπένυ2023Outlaw Johnny Blackαιδεσιμότατος Θάρινγκτονφωνή2023Το Πορφυρούν Χρώμαηλικιωμένος κύριος2024IFΑρκούδα φωνή, μεταθανάτια κυκλοφορίαSoul to KeepΜίστερ Τζημεταθανάτια κυκλοφορίαSlnΕλάιτζαμεταθανάτια κυκλοφορίαUnplugged Έιμος Μπάρτονφωνή, μεταθανάτια κυκλοφορία

 Με τίτλο εμπνευσμένο από τον τίτλο της γνωστότερης ταινίας του, ο  Λούις Γκόσετ έγραψε, μαζί με τη συγγραφέα Φύλις Κάρας, ένα αυτοβιογραφικό βιβλίο, το An Actor and a Gentleman (εκδ. John Wiley & Sons, Hoboken 2010)

Παραπομπές

 Εξωτερικοί σύνδεσμοι 

 Ο Γκόσετ στην Internet Movie Database
 Ο Γκόσετ στην Internet Broadway Database
 Ο Γκόσετ στο AllMovie
 Συνέντευξη του ηθοποιού στο The Interviews: An Oral History of Television
 Passage: Remembering Louis Gossett Jr. σύντομο κλιπ στην εκπομπή CBS Sunday Morning, 31 Μαρτίου 2024, στο YouTube

Κατηγορία:Αφροαμερικανοί
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Κατηγορία:Αμερικανοί τηλεοπτικοί παραγωγοί
Κατηγορία:Αμερικανοί παραγωγοί ταινιών
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου